ADVANC เปิดให้บริการ 4G วันนี้! มั่นใจครอบคลุมทั่วประเทศ พ.ค.นี้
ADVANC เปิดให้บริการ 4G วันนี้ (26 ม.ค.) เริ่มให้บริการ 42 จังหวัดก่อนครอบคลุมทั่วประเทศในเดือน พ.ค.59
26 ม.ค. 2559

นายสมชัย เลิศสุทธิวงศ์ ประธานเจ้าหน้าที่บริหาร บริษัท แอดวานซ์ แอนโฟร์ เซอร์วิส จำกัด (มหาชน) หรือ ADVANC เปิดเผยว่า บริษัท แอดวานซ์ ไวร์เลส เน็ตเวิร์ค จำกัด (AWN) บริษัทย่อย เริ่มให้บริการ 4G อย่างเป็นทางการภายใต้ชื่อ AIS 4G ADVANCED ที่เริ่มให้นำเทคโนโลยี LTE ADVANCED มาประยุกต์ใข้เป็นรายแรกในประเทศไทย เริ่มให้บริการตั้งแต่วันนี้ด้วยพื้นที่ครอบคลุมกว่า 42 จังหวัดในทุกภาค โดยตั้งเป้ามีพื้นที่ครอบคลุมใช้งานได้ครบทุกจังหวัดภายในเดือน พ.ค.59 นี้
“หลังจากเราได้รับใบอนุญาตใช้คลื่น 1800MHz จากการจัดประมูลโดย กสทช. เมื่อวันที่ 25 พ.ย.58 ที่ผ่านมาเราได้เร่งดำเนินการขยายเครือข่ายพร้อมพัฒนาบริการทุกด้านอย่างรวดเร็วที่สุดด้วยงบประมาณที่เตรียมไว้ถึง 14,520 ล้านบาท วันนี้เราจึงเป็นรายแรกและรายเดียวที่นำคลื่นความถี่จากการประมูลของ กสทช.ทั้ง 2 คลื่น คือ 1800MHz และ 2100MHz มาเริ่มให้บริการ 4G ภายใต้ชื่อ AIS 4G ADVANCED ที่เร็วที่สุด”นายสมชัย กล่าว